CELEX: 32012R0894
Language: hr
Date: 2012-08-06 00:00:00
Title: Provedbena uredba Komisije (EU) br. 894/2012 od 6. kolovoza 2012. o razvrstavanju određene robe u kombiniranu nomenklaturu

02/Sv. 022
            
            
               HR
            
            
               Službeni list Europske unije
            
            
               229
            
         32012R0894
   
               L 264/3
            
            
               SLUŽBENI LIST EUROPSKE UNIJE
            
            
               06.08.2012.
            
         
      PROVEDBENA UREDBA KOMISIJE (EU) br. 894/2012
   od 6. kolovoza 2012.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Kako bi se osigurala jedinstvena primjena Kombinirane nomenklature priložene Uredbi (EEZ) br. 2658/87, potrebno je usvojiti mjere o razvrstavanju robe navedene u Prilogu ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na kombiniranoj nomenklaturi ili kojom se uvodi daljnja podjela iste, te koja je uspostavljena posebnim odredbama Unije radi primjene tarifnih ili drugih mjera koje se odnose na trgovinu robom.
            
         
               (3)
            
            
               U skladu s tim Općim pravilima, robu opisanu u stupcu 1 tablice u Prilogu ovoj Uredbi na temelju obrazloženja navedenog u stupcu 3 tablice treba razvrstati u oznake KN navedene u stupcu 2.
            
         
               (4)
            
            
               Primjereno je da, u skladu s mjerama na snazi u Uniji, a koje se odnose na sustave dvostrukih provjera i na prethodni i na naknadni nadzor tekstilnih proizvoda prilikom uvoza u Uniju, u skladu s odredbama članka 12. stavka 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2), korisnik može nastaviti navoditi obvezujuće tarifne informacije koje su izdala carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, i to tijekom razdoblja od šezdeset dana.
            
         
               (5)
            
            
               Odbor za Carinski zakonik nije dao mišljenje u roku koji je odredio njegov predsjedavajući,
            
         DONIJELA JE OVU UREDBU:
   Članak 1.
   Roba opisana u stupcu 1 tablice iz Priloga razvrstava se u kombiniranu nomenklaturu pod oznaku KN navedenu u stupcu 2 tablice.
   Članak 2.
   U skladu s mjerama na snazi u Uniji, a koje se odnose na sustave dvostrukih provjera i na prethodni i naknadni nadzor tekstilnih proizvoda prilikom uvoza u Europsku uniju, korisnik na temelju članka 12. stavka 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice može nastaviti navoditi obvezujuće tarifne informacije koje su izdala carinska tijela država članica, a koje više nisu u skladu s ovom Uredbom, i to u razdoblju od šezdeset dana.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 6. kolovoza 2012.
      
         
            Za Komisiju, u ime Predsjednika
         
         Antonio TAJANI
         
         
            Potpredsjednik
         
      
   
   
      (1)  SL L 256, 7.9.1987., str. 1.
   
   
      (2)  SL L 302, 19.10.1992., str. 1.
   
   PRILOG
   
               Naziv robe
            
            
               Razvrstavanje
               (oznaka KN)
            
            
               Obrazloženje
            
         
               (1)
            
            
               (2)
            
            
               (3)
            
         
               Gotovi proizvod koji se sastoji od 10 pravokutnih traka od kojih je svaka duga oko 25 cm i široka oko 2 cm, od netkanog materijala od sintetičkih filamenata (polietilen), učvršćen vezivom. Trake su međusobno povezane točkastom perforacijom.
               Glavni dio jedne strane traka je jednobojan. Krajevi i poleđina traka su bijeli. Na jednom kraju svake trake nalazi se zatvarač koji se sastoji od cikcak uzorka s prednje strane i sloja ljepila na poleđini prekrivenog neljepljivim papirom koji se odstranjuje pri zatvaranju.
               Na prednjoj strani svake trake je neposredno prije zatvarača ali na bijeloj pozadini otisnut tekući broj veličine 5 mm u crnoj boji.
               Nakon razdvajanja traka uzduž točkaste perforacije, svaka je traka u zatvorenom stanju nepoderiva narukvica.
               (Vidjeti fotografiju br. 663.) (1)
               
            
            
               6307 90 98
            
            
               Razvrstavanje se utvrđuje u skladu s Općim pravilima 1. i 6. za tumačenje kombinirane nomenklature, napomenama 7.(b) i 8.(a) uz odjeljak XI. i tekstom oznaka KN 6307, 6307 90 i 6307 90 98.
               Objektivna obilježja proizvoda su da je glavni dio svake trake jednobojan i da je tekući broj otisnut na neupadljivom mjestu, tako da je prilikom nošenja narukvice jedva vidljiv, a osim toga je malen i neprimjetan. S obzirom na ova obilježja, narukvice su prvenstveno namijenjene identifikaciji osoba na temelju boje narukvice, dok otisnuti tekući broj ima sporednu ulogu. Budući da bitnu značajku i osnovnu uporabu narukvice određuje njena boja, a ne otisnuti broje, ne može se razvrstati u poglavlje 49. (vidjeti također Napomene s objašnjenjem Harmoniziranog sustava uz poglavlju 49., Općenito, stavak 1.).
               Proizvod je izrađen od netkanih materijala iz tarifnog broja 5603. Međutim, budući da se narukvice proizvode u gotovom stanju i da su spremne za uporabu čim ih se međusobno razdvoji uzduž točkaste perforacije, one su „gotovi” tekstilni proizvodi u smislu napomene 7.(b) uz odjeljak XI. U skladu s napomenom 8.(a) uz odjeljak XI. gotovi proizvodi ne pripadaju poglavlju 56. Stoga se proizvod ne može razvrstati u poglavlje 56.
               U odjeljku XI. nema zasebnih tarifnih brojeva za ovu vrstu gotovih tekstilnih proizvoda.
               Stoga se proizvod razvrstava kao gotovi tekstilni proizvod s oznakom KN 6307 90 98.
            
         
      
   
      (1)  Fotografija služi samo u informativne svrhe.